Document ID: /roh_data/filtered/swiss_laws_in_ROHinterleaved.jsonl.gz/27358

This text was translated from DE into Rumantsch Grischun.

Am Einspeisevergütungssystem können die Betreiber von Neuanlagen teilnehmen, die sich für den entsprechenden Standort eignen und Elektrizität aus den folgenden erneuerbaren Energien erzeugen:a. Wasserkraft;b. Sonnenenergie;c. Windenergie;d. Geothermie;e. Biomasse. Eine Teilnahme ist nur möglich, soweit die Mittel reichen (Art. 35 und 36). Als Neuanlagen gelten Anlagen, die nach dem 1. Januar 2013 in Betrieb genommen worden sind. Nicht am Einspeisevergütungssystem teilnehmen können die Betreiber von:a. Wasserkraftanlagen mit einer Leistung von weniger als 1 MW oder von mehr als 10 MW;b. Photovoltaikanlagen mit einer Leistung von weniger als 30 kW;c. Verbrennungsanlagen für Siedlungsabfälle (Kehrichtverbrennungsanlagen);d. Schlammverbrennungs-, Klärgas- und Deponiegasanlagen;e. Anlagen, die teilweise fossile Brenn- oder Treibstoffe nutzen. Die Betreiber von Wasserkraftanlagen, die mit Trinkwasserversorgungs- oder Abwasseranlagen verbunden sind, können auch am Einspeisevergütungssystem teilnehmen, wenn die Leistung der Anlage kleiner ist als 1 MW. Der Bundesrat kann für weitere Wasserkraftanlagen Ausnahmen von dieser Untergrenze vorsehen, sofern sie:a. innerhalb von bereits genutzten Gewässerstrecken liegen; oderb. mit keinen neuen Eingriffen in natürliche Gewässer verbunden sind. Der Bundesrat kann die Leistungsgrenze nach Absatz 4 Buchstabe b erhöhen. Gibt es eine Überschneidung mit der Einmalvergütung, so können die Anlagebetreiber zwischen Einspeisevergütung und Einmalvergütung wählen. Er regelt die weiteren Einzelheiten zum Einspeisevergütungssystem, insbesondere:a. das Antragsverfahren;b. die Vergütungsdauer;c. energetische, ökologische und andere Mindestanforderungen;d. das vorzeitige Erlöschen des Anspruchs auf Teilnahme am Einspeisevergütungssystem;e. den Austritt sowie die Bedingungen für einen vorübergehenden Austritt aus dem Einspeisevergütungssystem;f. die rechnerische Weiterverteilung der eingespeisten Elektrizität durch die als Mess- und Abrechnungseinheiten tätigen Bilanzgruppen;g. weitere Aufgaben der Bilanzgruppen und der Netzbetreiber, insbesondere eine Pflicht zur Abnahme und Vergütung im Rahmen von Artikel 21 sowie eine allfällige damit zusammenhängende Vorleistungspflicht. Berichtigt von der Redaktionskommission der BVers (Art. 58 Abs. 1 ParlG; SR 171.10). Fassung gemäss Ziff. I des BG vom 1. Okt. 2021, in Kraft seit 1. Jan. 2023  (AS 2022 729; BBl 2021 1314, 1316).

Al sistem d’indemnisaziun per la furniziun d’electricitad pon sa participar gestiunaris da stabiliments novs ch’èn adattads per il lieu da staziunament respectiv e che produceschan electricitad da las suandantas energias regenerablas:a. forza idraulica;b. energia solara;c. energia dal vent;d. geotermia;e. biomassa. Ina participaziun è pussaivla mo, sch’ils meds finanzials bastan (art. 35 e 36). Sco stabiliments novs valan stabiliments ch’èn vegnids mess en funcziun suenter il 1. da schaner 2013. Betg sa participar al sistem d’indemnisaziun per la furniziun d’electricitad na pon ils gestiunaris da:a. ovras idraulicas cun ina prestaziun da main che 1 MW u da pli che 10 MW;b. implants da fotovoltaica cun ina prestaziun da main che 30 kW;c. stabiliments per arder ruments d’abitadi (stabiliments per arder ruments);d. stabiliments per arder glitta, stabiliments da gas da serenera e da gas da deponias;e. stabiliments che utiliseschan per part combustibels u carburants fossils. Ils gestiunaris d’ovras idraulicas ch’èn colliadas cun stabiliments dal provediment d’aua da baiver u cun stabiliments d’aua persa pon er sa participar al sistem d’indemnisaziun per la furniziun d’electricitad, sche la prestaziun dal stabiliment è pli pitschna che 1 MW. Il Cussegl federal po prevair excepziuns da questa limita minimala per ulteriuras ovras idraulicas, sche quellas:a. sa chattan entaifer trajects d’auas gia explotads; ub. n’èn betg cumbinadas cun novas intervenziuns en auas natiralas. Il Cussegl federal po augmentar la limita da prestaziun tenor l’alinea 4 litera b. Sch’i dat ina interferenza cun l’indemnisaziun unica, pon ils gestiunaris dal stabiliment tscherner tranter l’indemnisaziun per la furniziun d’electricitad e l’indemnisaziun unica. Il Cussegl federal regla ils ulteriurs detagls pertutgant il sistem d’indemnisaziun per la furniziun d’electricitad, en spezial:a. la procedura da dumonda;b. la durada da l’indemnisaziun;c. las pretensiuns minimalas energeticas, ecologicas ed autras;d. l’annullaziun anticipada dal dretg da sa participar al sistem d’indemnisaziun per la furniziun d’electricitad;e. l’extrada sco er las cundiziuns per in’extrada temporara dal sistem d’indemnisaziun per la furniziun d’electricitad;f. l’ulteriura distribuziun calculabla da l’electricitad furnida, tras las gruppas da bilantscha activas sco unitads da mesiraziun e da calculaziun;g. ulteriuras incumbensas da las gruppas da bilantscha e dals gestiunaris da las raits, particularmain l’obligaziun da surpigliar e d’indemnisar l’electricitad en il rom da l’artitgel 21 sco er l’eventuala obligaziun da pajar prestaziuns preliminaras. Rectifitgà da la Cumissiun da redacziun da l’AF (art. 58 al. 1 LParl; SR 171.10). Versiun tenor la cifra I da la LF dal 1. d’oct. 2021, en vigur dapi il 1. da schan. 2023 (AS 2022 729; BBl 2021 1314, 1316).